b'\n_START_ARTICLE_\nSavez na Sinaju\n_START_PARAGRAPH_\nSavez na Sinaju predstavljen je u Bibliji kao sredi\xc5\xa1nji doga\xc4\x91aj nakon izlaska Izraelaca iz egipatskog ropstva. Savez sklapaju Bog i narod.\n_START_SECTION_\nKnjiga Saveza\n_START_PARAGRAPH_\nZakon Saveza sadr\xc5\xbei zapovjedi koje se bave odnosima prema Bogu. Bog ih je dao Mojsiju, na brdu Sinaju, nakon \xc5\xa1to su Bo\xc5\xbejom rukom izbavljeni iz Egipta, pre\xc5\xa1av\xc5\xa1i Crveno more. Savez na Sinaju, opisan je u knjizi Izlaska. Savez sadr\xc5\xbei Deset Bo\xc5\xbejih zapovjedi._NEWLINE_Savez na Sinaju, spominje se na dva mjesta u Bibliji: u Knjizi Izlaska (Izl 20) i Ponovljenom zakonu (Pnz 5)._NEWLINE_Knjiga Saveza, (Izl 20,22-23,33) govori o otpadu Izraelaca, koji, zbog odsutnosti Mojsija, koji je 40 dana proveo na Sinaju (Izl 24,18) izra\xc4\x91uju zlatno tele koje nazivaju bogom koji ih je izveo iz Egipta. Mojsije, vra\xc4\x87aju\xc4\x87i se sa Sinaja), vidjev\xc5\xa1i taj prizor, gnjevno razbija prvotne plo\xc4\x8de Saveza (Izl 32,19)._NEWLINE_Knjiga Izlaska tako\xc4\x91er govori o obnovi Saveza (Izl 34, 1-4), gdje Bog zapovijeda Mojsiju da napravi nove plo\xc4\x8de Saveza._NEWLINE_Propise sli\xc4\x8dne onima sadr\xc5\xbeanim u Savezu na Sinaju poznavali su ve\xc4\x87 stari Egip\xc4\x87ani i Babilonci. Npr. Hamurabijev zakonik iz Babilonskog carstva sadr\xc5\xbei pravne propise kojima se primjerice \xc5\xa1titi slabe od jakih i sli\xc4\x8dno._NEWLINE_Savez na Sinaju konstitutivan je za kasniji \xc5\xbeivot Izraelskog naroda. Po Bo\xc5\xbejem planu, Izraelci su se oblikovali kao pripadnici jedne narodne zajednice i postali nosioci i ba\xc5\xa1tinici Sinajskog Saveza. Brdo Bo\xc5\xbeje objave je Sinaj ili Horeb. To se brdo po predaji koja datira barem iz bizantskoga doba poistovje\xc4\x87uje s \xe2\x80\x9eMojsijevim brdom\xe2\x80\x9c (arap. D\xc5\xbeebel Musa). Nakon prelaska preko Crvenoga mora, Hebreji idu preko brda Sinaja. Na Sinaju su Bog i (Izraelski) narod sklopili Savez zape\xc4\x8da\xc4\x8den krvlju \xc5\xbertava (Izl 19-20).\n_START_SECTION_\nNovi zavjet\n_START_PARAGRAPH_\nStarozavjetni prorok Jeremija spominje novi Savez (Jr 31,31-34), a tu \xc4\x87e ideju preuzeti novozavjetni pisci.'